
Eterna cale rapidă 
spre tinereţe şi longevitate 


Întotdeauna îmi voi aminti de Charlie 
Lansky. Charlie era croitor. A învăţat 
această meserie pe când era copil în 
Polonia anilor '30. În acele vremuri, copiii 
erau învăţaţi să practice meseriile părinţilor, 
iar Charlie nu a fost o excepţie. Tatăl său 
era priceput şi la alte lucruri de vreme ce a 
reuşit să plece din Cracovia împreună cu 
Charlie şi cu mama copilului, soţia lui, cu 
doar trei luni înainte ca Hitler şi armatele 
sale să distrugă ţara. L-am întâlnit pe 
Charlie în timpul unei întruniri sociale la 
mine acasă în urmă cu 20 ani şi l-am 
considerat prieten în tot acest timp. Nu 
aveam nimic în comun, sau poate doar 
vârsta. Charlie era născut în 1927, la fel ca 
mine. Locul naşterii mele era la New York, 
la enormă distanţă de sătucul din Polonia. 


Nici eu şi nici ceilalţi băieţi pe care-i 
cunosteam din vecini nu ştiam vreo 
meserie. Abilităţile lui Charlie în a lucra la 
maşina de cusut l-au menţinut în branşă şi 
a rămas croitor până când şi-a dat seama 
că nu mai poate trece aţa prin ac pentru că 
nu mai vedea la fel de bine ca pe vremuri. 
lar artrita îi deformase degetele, încât îi era 
dificil să mai folosească foarfeci. Charlie a 

fost obligat să se pensioneze în 2001 |g 
frumoasa vârstă de 74 de ani. L-am 
întrebat ce avea de gând să facă, iar el mi- 
a aruncat o privire întristată şi a ridicat din 
umeri. “Ce pot să fac?” îmi zicea el, sunt 
prea bătrân să învăţ o meserie nouă, şi în 
plus, cu artrita mea ce aş putea face?” 


Charlie se îmbolnăvise de un crez care 
cauzează probleme pentru mai mult de 
80% din populația lumii; pierderea 
capacităţii de automotivare. Am pierdut 
legătura cu Charlie timp de câţiva ani şi 
următoarea dată când l-am văzut la un 
restaurant din oraş am fost şocat. Privindu- 
|| mă gândeam: “Dumne-zeule, atât de 
bătrân sunt?” Am mers la baie să mă văd în 
oglindă, după care am mers din nou să-l 
văd pe Charlie. Eu arătam mai degrabă ca 
fiul său, nu ca cineva de vârsta lui. Am stat 
de vorbă o vreme şi am aflat că zilele lui 
Charlie se compuneau în principal din a sta 
acasă, lecturi şi vizionări la televizor, câte o 
plimbare în jurul blocului din când în când. 
Am mai povestit, iar după o vreme eu am 
plecat adâncit în gânduri. Acela a fost 
momentul când am hotărât să aflu de ce 
îmbătrânise atât de mult în doar câţiva ani. 
E timpul pentru mai multă cercetare. lată ce 
am descoperit. 


În general, sexagenarii simt că au trecut 
de un anumit prag care-ţi spune că eşti un 
cetățean senior, un eufemism pentru 
“copile, începi să îmbătrâneşti”. Şi multe 
locuri oferă reduceri pentru cei peste 

şaizeci de ani, începi să beneficiezi de 
asigurarea de pensie şi până şi guvernul îţi 
spune că ai îmbătrânit. Cei cu vârsta de 
şaptezeci de ani arată şi se simt încă şi mai 
bătrâni, iar aceştia aud despre prieteni de- 
ai lor căzând ca muştele, dar în acelaşi 
timp aud şi despre vedete care părăsesc 
planeta. Oamenii cu vârsta de optzeci de 
ani, în cea mai mare parte, arată de parcă 
ar fi antici şi mulţi dintre ei simt că viaţa lor 
este o cameră de aşteptare pentru lumea 
de apoi. Cei de nouăzeci de ani se 
împleticesc prin viaţă, mirându-se că încă 
mai sunt vii. Viaţa după vârsta de şaptezeci 
de ani pare să fie legată de amintiri din 
perioada vârstei de patruzeci - cincizeci de 
ani, presărată cu câte-un gând nostalgic din 
adolescenţă sau de la douăzeci şi ceva de 
ani. Cei mai mulţi oameni trecuţi de 
şaptezeci de ani privesc spre perioada 
când aveau patruzeci şi cinci de ani şi erau 
la apogeul energiilor lor mentale şi fizice. 


Şi atunci cu mine ce s-a întâmplat? La 
vârsta de şaptezeci de ani m-am hotărât să 
încep o carieră nouă, ajunsesem cât se 
putea de departe cu precedenta. M-am 
hotărât să învăţ fotografie şi curând aveam 
fotografii expuse într-un muzeu din 
Oklahoma City. La şaptezeci şi opt de ani 
mă gândeam că aş putea să mă apuc de 
pictură. Nu ştiam nimic despre pictură, dar 
fiecare trebuie să înceapă de undeva. În 
curând lucrările mele se vindeau peste tot 
în lume. Când am împlinit optzeci de ani 
am hotărât să văd ce-i cu internetul, am 

auzit atâtea poveşti de succes, cele maj 
multe dintre ele despre tineri de douăzeci şi 
ceva de ani. Până la urmă, ce naiba, la 
câtă experienţă aveam, mi-am dat seama 
că ar trebui să pot să concurez cu ei. Aşa 
că, am învăţat totul despre calculator şi am 
deschis o firmă pe internet chiar după ce 
am împlinit optzeci de ani. Acum am 
optzeci şi şapte de ani şi am trei afaceri 
înfloritoare pe internet ce îmi aduc mai 
multe venituri decât produceam pe când 
eram activ în comerţ, la vârstele de 
patruzeci-cincizeci de ani. Majoritatea celor 
cu vârsta de peste optzeci de ani atunci 
când se privesc în oglindă văd un bărbat 
bătrân; sau o femeie bătrână. Eu însumi 
văd un bărbat în floarea vârstei, plin de 
entuziasm pentru ziua ce vine şi care are 
atâtea de făcut încât sfârşitul de săptămână 
nu înseamnă altceva decât încă două zile 
la dispoziţie pentru a-mi îndeplini sarcinile. 
Da, muncesc şapte zile pe săptămână, cam 
douăsprezece ore pe zi şi îmi place fiecare 
minut. Pe când scriu aceste rânduri este 
ora unsprezece seara. Mă pregătesc să 
închei pe ziua de astăzi pentru că sunt cam 
obosit. Dar mă voi trezi ca de obicei 
dimineaţa la şase şi jumătate. Voi lua micul 
dejun, o să ascult ştirile în timp ce beau o 
ceaşcă de cafea şi savurez un rulou cu unt, 
apoi o să pornesc calculatorul ca să verific 
e-mailurile, după care voi scrie, voi picta 
sau voi medita. 


Acum este dimineaţă. După un som" 
odihnitor, m-am trezit o singură dată © 

ideea de a cumpăra o cameră video 
profesională şi să fac filmări cu mine 
pictând, lecturând sau poate făcând un 
seminar. Ar trebui să învăţ cum se 
foloseşte, dar asta ar fi un proiect 
interesant pentru mine. Mă voi informa în 
timpul acestei săptămâni. Până la sfârşitul 
tămânii voi şti deja suficient încât să pot 
cumpăra camera potrivită. Intotdeauna pot 
plăti un profesionist să lucreze cu mine timp 
de oO săptămână până ce învăţ să o 

ce scriu acestea, încep să 


folosesc. În timp 
simt cum porneşte valul de energie care 
d un gând nou 


apare de fiecare dată cân 
prinde propria lui energie pentru acţiunea 
iniţială. Folosirea unei camere profesionale 
îmi va deschide tot felul de porţi prin care 
să ofer o multitudine de filmări online, 
filmări ce vor fi folositoare tuturor oamenilor. 


săp 


Un alt gând care mi-a venit aseară este 
metoda digitală de descărcare a cărților, ar 
trebui să pot oferi toate cele paisprezece 
nuvele şi volume de non-ficțiune pe care le- 
am scris. Va trebui să rezolv acest lucru. 
Adesea îmi vin idei în toiul nopţii sau 
dimineaţa devreme. Intelegeti de ce râd 
când aud pe vreunul dintre contemporanii 
mei spunând că este prea bătrân ca să 
schimbe cariera, sau prea bătrân ca să 
invete o abilitate nouă, sau până si că ar fi 
prea bătrân pentru a savura un nou hobby. 
Aiureli. Nu eşti niciodată prea bătrân. 


7 L-am sunat pe Charlie şi i-am spus că 
vreau să vorbesc cu el. A venit la mine 

acasă şi ne-am aşezat în fata calculatorului 
şi am petrecut vreo oră arătându-i paginile 
mele web şi oferindu-i să citească câteva 
pagini din cărțile scrise de mine. Apoi am 
făcut un tur al casei în timp ce l-am explicat 
mare parte din fotografiile şi arta mea. 
Cincizeci şi şapte dintre pânzele mele 
originale şi opt fotografii mari se află 
expuse pe pereţii casei. Unele încăperi 
arată de parcă ai fi păşit într-o galerie de 
artă. Toate pânzele au fost pictate în timpul 
perioadei de trei ani, între vârsta de 78 şi 
81 de ani. Încă mai pictez când am timp, 
însă nu am început o pânză nouă de o lună 
sau aşa ceva. Dacă voi începe producţia 
video va trebui să îmi rezerv un timp pentru 
mine însumi. l-am arătat lui Charlie ce am 
făcut nu pentru a mă lăuda, ci pentru a-i 
lumina calea înspre posibilităţile ce există 
după vârsta de 80 de ani. Că viaţa nu s-a 
încheiat la 70 sau la 80, nici chiar la 90 de 
ani. 


Uneori este necesar să explic unor 
prieteni, care îmi cer să îi însoțesc la golf 
sau la jocuri de cărţi sau la tenis ori alte 
astfel de activităţi, că pur şi simplu nu am 
timp, iar lor li se pare greu de crezut. Am 
Jucat golf însă durează vreo cinci ore, iar eu 
am ceva mai bun de făcut cu timpul acesta. 
Jocul de cărţi este pierdere totală de timp 
pentru mine. Cu tenisul faci multă mişcare 
ŞI asta este un lucru bun, dar totuşi, 
durează. Mai degrabă mi-aş petrece timpul 
scriind sau făcând alte lucruri care îmi plac: 
cum ar fi pictura sau poate chiar un pic de 

fotografie, pe care am neglijat-o timp de 
cativa ani. 


Si mai presus de toate acestea, trebuie 
să petrec timp cu soţia mea sexagenară 
care doreşte să facă câte ceva; din cauză 
că sunt octogenar şi nu mai vreau neapărat 
să fac aceleaşi lucruri, mă adaptez. Într-una 
din zilele trecute am mers la plimbare cu ea 
prin Canioanele Indiene din Palm Springs. 
Am luat prânzul într-un loc liniştit lângă 
pârâu, într-un loc în care o cădere mică de 
apă clipoceşte pe o lespede de piatră. Mi- 
am uitat lpad-ul acasă. Asta a înveselit-o şi 
chiar m-a făcut să mă împrospătez, deşi cu 
greu mă despart de calculator, atât de 
multă munca am de făcut. Dar dati-mi voie 
să repet, este o muncă care-mi place, aşa 
că poate „munca” nu este cuvântul potrivit. 


L-am dus pe Charlie la Canioanele 
Indiene în urmă cu o săptămână, dar când 
a văzut cărarea unduindu-se în sus şi în jos 
peste formațiunile de piatră a cerut să se 
întoarcă la el acasă. Pe drum l-am întrebat 
ce hobbyuri are, “Nu am niciun hobby”, a 
răspuns el. Am aflat că singurul lucru pe 
care îl făcea ca să-şi ocupe mintea, în afară 
de vizionarea la televizor, era un joc 
săptămânal de poker unde se întâlnea cu 
câţiva de vârsta lui. Fiind încă interesat de 
studiul factorului de îmbătrânire am întrebat 
dacă aş putea participa la unul dintre 
aceste jocuri. A fost încântat, iar săptămâna 
următoare m-am aşezat alături de grupul 
de şase bărbaţi şi o femeie la un joc de 

draw poker. Nu jocul era cel care ma 
interesa atât, ci şansa de a sta de vorbă cy 
nişte străini, cu care eram de aproximativ 


aceeaşi vârstă. 


Toţi erau pensionari şi abia aşteptau 
întâlnirea lor săptămânală. Conversau 
despre lucruri care s-au întâmplat cu mult 
timp în urmă şi dintr-o dată mi-a picat fisa; 
ăsta era motivul pentru care îmbătrâniseră 
atât de rapid, erau cu toţii blocaţi în trecut. 
Unul dintre ei a spus că ar fi putut cumpăra 
o proprietate la o zecime din prețul la care 
era cândva şi lucrul acesta i-a incitat pe toţi. 
Fiecare avea o poveste despre ce au făcut, 
nu au făcut, ar fi trebuit să facă şi de care le 
părea rău. Cei mai mulţi de acolo nu aveau 
nici măcar un plan de viitor în afară de 
vreun restaurant la care plănuiau să 
meargă peste câteva zile sau jocul de 
săptămâna viitoare. Doi dintre ei urmau să 
plece în croazieră peste vreo trei luni dar 
când au spus acest lucru, restul grupului a 
început o disertaţie care descria croazierele 
pe care au călătorit în trecut. Trecutul, 
trecutul, trecutul. Toţi trăiau în trecut. 


Apoi mi-am dat seama că tot ceea ce 
făceam era pentru viitor. De curând 
începusem două cărţi, dintre care una era 
volumul doi al unei fantezii istorice pe care 
o am scris-o, iar cealaltă fiind o lucrare non- 
fictivă asupra conceptului de dimensiuni 
multiple. De asemenea mentineam © 
pagină web fiindcă din ce în ce mai mult! 
oameni erau interesaţi de picturile mele $! 

astfel am hotărât să pun la dispoziţie spre 
vânzare copii ale pânzelor mele. În plus 
faţă de asta am fost plătit să pictez o serie 
de pânze ce se compunea din copii ale 
originalelor ce se aflau pe peretele unui 
muzeu. lar scopul meu direct era să 
achizitionez o cameră profesională pe care 
să învăţ să o folosesc. Îmi doresc foarte 
mult să produc o serie video utilă ce poate 
fi accesată pe internet şi care ar putea fi 
pusă şi pe suporturi DVD. 


Când toate acestea sunt strânse într-o 
singură idee, cred că totul stă în atitudine. 
Acolo se află secretul tinereţii eterne, în 
atitudine. Acum aveam în minte imaginea 
atât de necesară a felului în care să îl aduc 
din nou pe Charlie în lumea celor vii. 
Trebuia să îl determin să îşi schimbe 
atitudinea. Charlie era ca o locomotivă care 
deraiase cumva; eram hotărât să fac ceea 
ce puteam pentru a-l pune din nou pe şine. 


Următorul capitol este dedicat felului 
cum am procedat. Veţi afla despre trio-ul 
Dorian — 3 secrete pe care le-am învăţat de 
mult. Eu cred cu convingere că vârsta este 
o stare a minţii. Veţi mai afla cum şi de ce 
m-am despărţit de oamenii obosiţi si 
bătrâni. După ce m-am gândit destul de 
mult, am descoperit trei secrete de bază, 
însă vitale, despre cum să dezvolţi 
atitudinea eternei tinereti, atât fizic cât şi 
mental. Secrete ce ar trebui să fie la 
îndemâna tuturor, pentru că Trio-ul Dorian, 
aşa cum numesc eu aceste secrete ale 

Tineretii Eterne, nu doar că-ţi pot schimba 
viata, ci pot crea o paradigma noua, care-ţi 
va permite să savurezi anii maturității chiar 
mai mult decât ti-au plăcut anii tinereţii. Am 
numit secretele după personajul lui Oscar 
Wilde din fabuloasa sa carte Portretul lui 
Dorian Gray. Dorian Gray nu a îmbătrânit 
niciodată, însă a îmbătrânit chipul din 
portretul său, având aspect tot mai bătrân 
şi mai grotesc cu fiecare fapta rea a lui 
Dorian, care la vârsta de şaptezeci de ani 
arăta la fel ca la nouăsprezece. 


Trio-ul Dorian nu se compune din 
potiuni, elixiruri sau portrete magice, ci din 
intuiţii logice care vor aduce la suprafaţă 
circuitele electrice şi chimice care 
controlează tinereţea şi longevitatea, chiar 
din propriile voastre celule. Aşa că 
pregăteşte-te, prietene; fii pregătit pentru o 
călătorie ce a fost creată pentru a crea un 
nou tu; un tu vibrant, fericit, care abia 
aşteaptă următoarele săptămâni, luni şi ani, 
bucurându-se cu anticipație, la fel ca mine. 
lar acum aşează-te, relaxează-te, citeşte 
capitolul următor, iar eu îţi voi povesti cum 
şi-a pus Charlie viaţa pe roate şi cât de 
mult îl interesează cele ce îl aşteaptă de 
acum înainte. Astfel vei învăţa primul secret 
din Trio-ul Dorian: Supratensiunea. 

Supratensiunea, primul secret al 
Trio-ului Dorian 


După ce a fost plecat o lună de zile, l-am 
văzut din nou pe Charlie Lansky la 
restaurantul local. L-am întrebat unde a fost 
plecat şi am aflat că l-a vizitat pre fratele 
său din Cleveland. Nu cred că fusese o 
călătorie prea benefică pentru Charlie 
pentru că arăta şi mai bătrân decât la 
ultima noastră întâlnire, iar energia lui era 
zero. Făcea totul cu viteză încetinită. M-am 
hotărât atunci pe loc să-l ajut pe Charlie să- 
şi redobândească energia invatandu-l 
primul secret al  Trio-ului Dorian, 
Supratensiunea. Înainte de a-l face să-şi 
schimbe cu adevărat atitudinea faţă de 
viata si fata de el însuşi, era necesar să 
aibă suficientă energie ca să-şi dea seama 
că ar putea s-o facă. l-am spus lui Charlie 
despre Lori Fresheis, care m-a vizitat în 
speranţa că aş putea s-o ajut în vreun fel 
să scape de letargie. Era mereu atât de 
obosită încât şi-a pierdut interesul pentru 
orice. Singurul motiv pentru care a venit la 
seminarul meu a fost acela că a auzit 
despre aşa-zisele miracole ce se întâmplau 
și, de vreme ce fiica ei urma să se mărite 
Într-o lună avea nevoie de ajutor pentru a-şi 
stimula un interes. 

Ei bine, părea să fie un caz interesant, 
suna de parcă tot ce avea Lori nevoie era o 
injecție cu energie. „Ceva care să-i dea 
energie dar care sa fie sub propriul. ei 
control. Aveam exact ceea ce trebuie; era 
primul secret al Trio-ului Dorian, l-am 
denumit Supratensiunea. Am spus că 
vârsta este o stare de spirit şi nimic nu 
creează o stare mai adâncă de depresie şi 
de disperare decât letargia. Lori a trebuit să 
depăşească o fire ce devenise letargica 
prin inactivitatea ce se datora lipsei de 
energie. lată ce am invatat-o pe Lori sa 
faca. 


l-am spus, ““Lori, ridica-te si încordează- 
ti picioarele. Imagineaza-ti că încerci să 
prinzi pământul cu degetele de la picioare; 
ti se vor încorda şi gambele, dar acesta 
este un lucru bun, vrei să se întâmple asta, 
menţine tensiunea timp de cinci secunde. 
Eliberează tensiunea din picioare şi 
incordeaza-ti gambele, genunchi şi pulpele. 
Mentine incordarea timp de cinci secunde 
şi apoi elibereaz-o. Acum încordează-ţi 
fesele şi muşchii stomacului timp de cinci 
secunde. Acum partea de jos a spatelui. lar 
acum pieptul si spatele. Elibereaza 
tensiunea şi incordeaza-ti umerii, braţele si 
mâinile timp de cinci secunde. Eliberează şi 
tensionează gâtul şi capul. Bine. 

Acum ne întoarcem la picioare, însă de 
data aceasta să mentii tensiunea până ce 
ajungi la cap. Cu alte cuvinte, incordeaza-t 
picioarele şi menţine tensiunea, apo! 
Incordează-ți gambele, pulpele, fesele: 

partea de jos a spatelui şi abdomenul, 
pieptul, braţele şi mâinile, gâtul şi capul. Ar 
trebui să tremuri de energie în momentul 
ăsta, menţine incordarea timp de zece 
secunde, iar apoi relaxează-te. Aceasta a 
fost Supratensiunea. Te vei simţi de parcă 
celulele tale s-au încărcat cu energie. Fă 
asta de trei ori, una după alta, de fiecare 
dată când faci asta de trei ori la rând se 
cheamă că ai făcut un set. Dacă ai nevoie 
de şi mai multă energie, fă exerciţiul încă 
de trei ori, cu pauze de cinci minute între 
seturile de exerciţii”. 


Lori a făcut exerciţiul în faţa clasei, 
ajutându-mă astfel să demonstrez 
Supratensiunea. Ea a spus că într-adevăr 
se simte mai energizată. Letargia ei părea 
să fi dispărut. O săptămână mai târziu a 
povestit că a folosit exerciţiul de două ori pe 
zi şi se simţea ca o femeie nouă, aproape 
că simţea valul de energie ce-i intra în corp 
după câteva seturi de exerciţii. 


I-am povestit lui Charlie povestea lui Lori 
pentru că părea să gândească asemenea 
lui Lori, anume că viaţa s-a sfârşit. Atât 
pofta de mâncare, cât şi cea pentru viaţă |- 
au părăsit, însă supratensiunea părea 
destul de simplă, aşa că era dispus s-o 
încerce. 


Am rămas lângă el în timp ce s-a ridicat 
în picioare şi, după câteva întrebări, a făcut 
un set de exerciţii. Mi-a spus că se simţea 
un pic mai bine, iar eu l-am convins să 

parcurgă încă un set şi încă unul, până ce a 
făcut trei seturi. Cu zâmbetul pe buze m-a 


întrebat dacă poate să mai facă unul. A mai | 
făcut un set după care s-a aşezat 


înmărmurit. El zicea: “Burt, mă simt 
minunat. Ce anume fac aceste încordări ale 
corpului?” 


l-am explicat. Principalul motiv pentru 
care oamenii de vârstele a doua şi a treia 
obosesc se datorează mai ales felului cum 
sunt structurate celulele corpului. Fiecare 
celulă conţine un echilibru între potasiu şi 
sodiu. Când esti tânăr, preadolescent sau 
adolescent, echilibrul este puternic si 
fiecare celulă vibrează de energie. Pe 
măsură ce imbatranesti, echilibrul acesta 
este afectat. Este mai uşor de înţeles 
făcând comparatia cu o baterie 
reîncărcabilă. Dacă bateria este proaspătă, 
îşi face treaba timp de săptămâni întregi, 
iar apoi, după un scurt ciclu de reîncărcare 
este din nou proaspătă şi poate începe 
lucrul. Dar după un număr de încărcări îţi 
vei da seama că săptămânile de energie s- 
au transformat în zile iar încărcarea 
durează mai mult, după o utilizare mai 
îndelungată, energia bateriei scade la doar 
câteva ore de funcţionare, iar încărcarea 
durează la fel de mult ca şi duratele de 
utilizare. Bateria slăbeşte tot mai mult până 
ce devine inutilizabilă şi trebuie înlocuită cu 
o baterie nouă. 


În acelaşi fel, bateriile organismului; 
anume celulele, dublează acţiunile bateriei. 

Pe măsură ce înaintezi în vârstă, celulele 
se deteriorează, în principal din cauza 
dereglării echilibrului între sodiu şi potasiu. 
Acesta este, fără îndoială, un lucru firesc, 
insuflat de natură pentru supraviețuirea 
speciei, făcând astfel loc pentru populaţia 
viitoare. Întrebarea este cum să revigorăm 
celulele şi să restabilim echilibrul sodiu - 
potasiu pentru o energie înnoită? 


Ca tânăr eşti mereu activ. Să urmărim 
un copil de cinci ani care stă în picioare 
într-un magazin, aşteptând ca mama lui să 
facă cumpărăturile. Copilul are atâta 
energie încât nu poate sta locului, topaie de 
pe un picior pe celălalt, îşi mişcă braţele, 
aleargă de colo, colo până la plecare. 
Mama se îndreaptă înspre maşină în timp 
ce copilul aleargă la maşină, înapoi înspre 
mamă şi iar spre maşină; este mereu în 
mişcare. Această activitate în sine 
reîncarcă bateriile celulelor. Ca adolescent, 
se întâmplă lucruri asemănătoare, mişcare 
constantă, energie, bateriile se încarcă 
permanent. Pe măsura înaintării în vârstă 
activităţile fizice se încetinesc iar apoi se 
opresc complet, în timp ce individul stă 
comod într-un fotoliu confortabil fără vreo 
activitate în afară de schimbarea postului 
de televiziune de la butoanele telecomenzii. 


Mişcarea continuă a tânărului creează 
tensiuni în muşchi şi celule pentru a stimula 
încărcarea acestor celule; într-o anumită 
măsură, acesta este şi rezultatul tensionării 
muschilor în timpul seturilor de 

supratensiune, şi anume  reîncărcarea 
celulelor. De aceea te simţi energizat după 
ce faci câteva seturi complete. 


Cam de asta avea nevoie Charlie 
Lansky, era ca un copil cu o jucărie de 
curând găsită. Făcea deja planuri să 
meargă cu maşina, din Los Angeles până la 
San Francisco, iar data următoare când |- 
am văzut se pregătea să plece într-o 
croazieră spre Caraibe. Arata destul de 
bine, se pare că a luat lecţii de tenis şi a 
stat la soare în ultima lună mai mult decât 
în toţi ultimii ani. Vorbea mai mult despre 
lucruri pe care urma să le facă; nu despre 
lucruri pe care le-a făcut acum douăzeci de 
ani, iar atunci mi-a fost clar că 
supratensiunea a funcţionat pentru el. 


Poate ai vrea să ştii dacă practic eu 
supratensiunea. Bineînţeles că o folosesc. 
Eu folosesc Trio-ul Dorian chiar des, dar 
înainte de a-ţi spune despre cel de-al doilea 
secret, dă-mi voie să recapitulez pentru tine 
supratensiunea. Este simplă, uşor de folosit 
şi eficientă. O poţi folosi stând în picioare, 
şezând sau stând întins. lată cum aş 
descrie exerciţiul pentru poziţia stând în 
picioare: 


Incepe cu picioarele, în timp ce stai 
drept, imaginează-ţi că picioarele ti se 
incordează şi chiar încordează-le, 
imagineaza-ti că stai în nisip şi că apuci 
nisipul cu degetele goale ale picioarelor, 
apoi  încordează-ţi gleznele, menține 

încordarea timp de cinci secunde, apoi în 
sus pe corp, pe măsură ce relaxezi o parte, 
tensionează următoarea anume gambele, 
genunchii şi pulpele; tensionează uşor, nu 
te încorda prea tare. Mai târziu, după ce vei 
fi folosit supratensiunea timp de câteva 
săptămâni, vei putea mări tensiunea. 


Apoi  încordează muşchii feselor şi 
partea de jos a abdomenului, apoi partea 
de jos a spatelui, tot spatele, apoi pieptul, 
apoi încordează brațele şi mâinile, apoi 
gâtul, faţa şi capul. După ce ai parcurs 
complet aceşti paşi, eliberând fiecare 
tensiune după cinci secunde, inspiră adânc 
şi, începând cu picioarele, porneşte în sus 
pe corp în aceeaşi manieră cu excepţia că, 
de data aceasta vei menţine tensiunea 
fiecărei părţi până ce ajungi la cap, vei 
menţine încordarea timp de cinci secunde 
după care vei elibera tensiunea. Parcurge 
paşii din nou în acelaşi fel şi apoi încă o 
dată în aşa fel încât să o fi parcurs de trei 
ori; acesta este un set. Aşteaptă zece 
minute după care fă încă un set, ia încă o 
pauză de zece minute după care fă încă un 
set de exerciţii, în aşa fel încât să fi 
completat trei seturi de tehnica numită: 
supratensiune. 


Poţi face aceste seturi stând întins în 
pat, incordeaza-ti părţile corpului de la 
picioare în sus, exact ca şi când ai sta în 
picioare. 


În cazul în care te simţi letargic în timp 

ce conduci maşina, incordeaza-ti fesele 
braţele şi mâinile timp de cinci secunde şi 
iti vei da astfel un plus de energie. 


Altă utilitate extraordinară a supra. 
tensiunii este postura. Fă o plimbare și 
tensioneaza-ti uşor capul şi umerii. Acum 
vei simţi doar un mic plus de energie, vei 
constata că te mişti cu spatele drept şi cu 
capul şi umerii în poziţia corectă. De fapt, 
am denumit incordarea capului şi a 
umerilor ca fiind: Supratensiunea Regală, 
deoarece este poziţia regilor. 


Aminteste-ti că factorul principal care 
face distincţia între bătrâneţe şi tinerețe 
este aspectul energetic. Tinerețe egal 
energie. Primul secret al Trio-ului Dorian 
este de a întârzia îmbătrânirea prin 
folosirea unui mijloc de a controla acea 
energie. 


Pe cel de-al doilea secret l-am numit: 
Vârfuri şi Baze. Vârfuri şi Baze îţi va reda 
acel sentiment că tasnesti din patul tau, 
sentiment pe care l-ai avut în adolescenţă; 
iată încă o fateta a Trio-ului Dorian pe care 
o folosesc mereu. După ce practici 
Supratensiunea şi te simţi confortabil, poţi 
trece la următorul aspect al Trio-ului Dorian, 
numit Vârfuri şi Baze. Vei afla toate acestea 
în capitolul următor. 


In plus, vei afla secretul utilizării unei 
combinaţii între resursele tale mentale şi 
fizice pentru a-ți vindeca diferite parti ale 
corpului folosind Tensiunea de Putere, 0 
modificare a Supratensiunii pentru 

eradicarea durerii şi, în unele cazuri, 
eliminarea bolii în sine. 


Probabil vă întrebaţi: Acesta este un 
exerciţiu? Nu, nu este un exerciţiu. În orice 
caz înainte să exersezi, ai nevoie de 
energia si motivaţia de a începe. 
Supratensiunea îţi va oferi stimulul iniţial 
pentru start. Nu poţi exersa aşezat fiind pe 
un scaun comod însă poţi practica 
Supratensiunea aşezat fiind pe o canapea, 
iar acest lucru te va stimula să faci mai 
multe; să vorbeşti, să faci ceva de natură 


fizică, să faci exerciţii. 

Vârfuri şi Baze, al doilea secret al 
Trio-ului Dorian 


Mintea ta este creatoarea unor lucruri de 
care încă nu eşti conştient, în orice caz, 
atunci când cineva îţi arată cum să faci, 
totul devine de la sine înţeles. Ai mai mult 
control asupra minţii decât crezi. Ca 
exemplu, iti voi arăta cum să controlezi 
muşchii braţului. Va fi un lucru simplu, dar 
va fi ceva ce va explica o mare parte din 
ceea ce urmează. În primul rând vom face 
braţul tău să fie mai uşor, sau mai degrabă 
muşchii tăi vor simţi o sarcină uşoară 
pentru ridicarea braţului. Nu fi preocupat de 
motivul pentru care se întâmplă aşa, acesta 
este doar un exemplu pentru cât de mult 
control are mintea ta asupra corpului tău. 


Ţine braţul ridicat la distanţă de corp. 
Chiar în poziţie orizontală şi cu palma 
orientată în jos. Acum gândeşte-te la partea 
de jos a braţului şi la mână. Cu gândul la 
baza braţului şi la mână, încearcă să ridici 
braţul înspre tavan. E mai greu să ridici, nu- 
i aşa? Unele persoane, atunci când se 
concentrează la baza braţului şi la mână 
chiar nu reuşesc să ridice braţul deloc. De 
ce? Mâna ta nu a devenit deloc mai uşoară, 
răspunsul este că, simplul fapt de a te 
gândi la baza braţului şi la mână te va 

împiedica să ridici ceva în plan fizic. Ceea 
ce ne arată că există momente când nivelul 
mental este mai puternic decât nivelul fizic. 
Acestea sunt informaţii foarte utile şi în 
scurt timp veţi vedea de ce. Ai putea spune, 
bine, dar cum poate aşa ceva să fie util la 
altceva decât pentru o scamatorie la 
petreceri? Ei bine, dă-mi voie să-ţi spun 
cum anume. 


Tocmai am utilizat una din marile legi ale 
fizicii, legea atracției, şi pentru fiecare 
acţiune există o re-actiune. Să vedem ce s- 
a petrecut; te-ai gândit la partea braţului ce 
se află înspre tavan, partea de sus, vârful 
este totdeauna în sus, iar astfel, la nivel 
fizic urmează gândul în sus. Inversul s-a 
adeverit atunci când te gândeai la partea 
de jos a braţului. Baza este mereu jos iar 
atunci când ai încercat să ridici braţul, 
interpretarea minţii tale era de a aduce 
braţul jos cu toate că încercai să-l ridici. 
Această forță este atât de reală încât o 
folosesc şi în alte feluri, de fapt în multe 
feluri; iată două feluri interesante: 


Atunci când ies la plimbare, iar poteca 
începe să urce câteva grade, îmi imaginez 
că o mână mă ajută din spate. lar drumul 
devine uşor de parcurs pentru mine. lată 
încă unul. Dimineaţa, de obicei sunt 
pregătit să mă ridic din pat de îndată ce 
deschid ochii, însă în puţinele cazuri în care 
nu vreau să mă ridic din pat, deşi ar trebui, 
ma concentrez asupra părţii de sus a 
corpului. Dacă mă aflu întins pe spate, mă 

concentrez asupra părţii de sus a 
picioarelor, asupra „abdomenului și 
pieptului, asupra feței şi capului. Dacă mă 
aflu întins pe burtă mă concentrez asupra 
spatelui meu. Şi făcând acest lucru, practic 
plutesc afară din pat. Oamenii cărora li se 
pare greu să se ridice din pat dimineaţa 
sunt de obicei întinşi pe burtă iar atunci 
când deschid ochii, singurul lucru la care se 
pot gândi este cât de comod se simt părţile 
de jos ale corpurilor lor. Ei se concentrează 
asupra stomacului, pieptului şi feţei şi 
asupra senzatiei plăcute pe care o au în 
aceste parti ale corpului. Devine foarte 
dificil să coboare din pat pentru că se află 
lipiti acolo. lar lipiciul a fost creat cu ajutorul 


unui simplu gand. 


Acesta este al doilea secret al trio-ului 
Dorian, numit vârfuri şi baze. Este foarte util 
mai ales în sport. În baseball, cel care ţine 
bastonul se concentrează asupra acelei 
parti a lemnului care va lovi mingea, 
jucătorul de golf se concentrează asupra 
punctului de contact în timp ce balansează 
crosa pentru a-şi pregăti lovitura, jucătorul 
de tenis se concentrează asupra suprafeţei 
rachetei, fotbalistul se concentrează asupra 
acelei parti a piciorului care va lovi mingea 
şi aşa mai departe. 


; In acest punct, doresc sa-mi exprim un 
gand. Voi folosi metafora unei carti despre 
dietă. Aruncati o privire peste cartea tipică 
de dietă, sunt cu miile, şi veţi găsi în mare 


cam acelaşi format. Pline de balast. Ve! | 

găsi un istoric, o justificare şi o descriere a 
dietei la începutul cărţii; adică balast, apoi, 
pe la mijlocul cărţii vei găsi câteva pagini ce 
conţin dieta în sine, asta este partea bună, 
iar apoi alt balast pentru a umple cartea, 
rețete. Te-ai putea întreba, de ce nu 
tipăresc dieta pe o pagină sau două; iar 
răspunsul este evident; nu poţi primi 30$ 
pentru o pagină sau două. 


Bine, dar ce legătură are această 
poveste cu Eternitatea? Tot ceea ce vei 
găsi aici este direcționat înspre 
conservarea tinereţii, împreună cu energia 
de a o savura. Eternitatea conţine doar 
lucrurile bune. În mod deliberat am lăsat 
balastul la o parte. De ce să irosesc cuvinte 
pompoase pe un material care nu are nicio 
legătură cu nevoile tale, nu avem nevoie să 
umplem cartea cu pagini, aşa că eu parcurg 
de mai multe ori materialul pe care îl citeşti 
ca să mă asigur că vei primi doar lucrurile 
importante şi bune. 


Am denumit acest program “Eternitate* 
(Timeless) însă, tu te-ai gândit la acest 
titlu? Cheia către conservarea tinereţii, nu 
este de a lua în considerare sau a te 
implica în efectele timpului. Efectele există 
însă noi nu ne vom ocupa cu acestea. 
Cunosc indivizi ce se consideră deja învinşi 
la patruzeci de ani şi care sunt chinuiti de 
efectele timpului. Se simt răvăşiţi de ele, 
intrebandu-se de ce li se întâmplă lor, de ce 
se află blocaţi într-un loc de neconceput al 
vieţii? De asemenea, am o prietenă în 

vârstă de nouăzeci şi nouă de ani care 
tocmai s-a întors din Europa şi care m-a 
invitat la serbarea zilei ei de naştere. N-am 
putut să particip însă i-am promis că-i voi 
organiza anul viitor o petrecere la un mare 
hotel, când îşi va serba cea de-a o suta 
aniversare. Apropo, m-a sunat să-mi spună 
că ia lecţii de folosirea calculatorului, o 
cheamă Bea Cohen iar atunci când s-a 
nascut, în 1910, nu existau nici 
televiziunea, nici radioul, nici filmele, nici 
autostrăzile, iar locuitorii din New York încă 
se deplasau în căruţe trase de doi cai. 
Încearcă măcar să-ţi imaginezi. Bea este 
într-adevăr dintre cei eterni. 


La fel poţi fi şi tu. Şi împreună cu ultimul 
secret al Trio-ului Dorian, vei avea tot ce-ţi 
trebuie: iar prin asta vreau să zic că, 
utilizând Trio-ul Dorian vei avea resursele 
de a obţine energia şi interesul necesare 
pentru o viaţă lungă, rodnică şi, mai presus 
de toate, interesantă. 


Programul meu pentru eternitate 
recunoaşte trei fațete ale timpului, şi logic, 
acestea trei nu au o semnificaţie. Avem 
trecutul, care nu mai există, avem viitorul 
care, în mod evident, nu există pentru că 
nu s-a întâmplat încă şi mai există 
prezentul care nici el nu există, decât ca 0 
curgere înspre trecut. Toate aceste cuvinte 
pe care le-ai citit sunt deja în trecut iar ele 
există doar în memoria noastră. Trecutul 


trăieşte doar în amintiri, iar vitor, 
utu 


reprezintă orice fantezie de-a ta. Trec 

este o amintire, viitorul este o plăsmuire, iar 
prezentul nu există. Hmmmm, eternitate. 
Dar ce înseamnă toate astea, ştim că 
există un acum, oare nu acolo trăim? Nu 
este aceasta realitatea noastră? 


Cei foarte tineri privesc înspre viitor 
deoarece acolo se află toate lucrurile bune. 
În general, cei bătrâni privesc spre trecut 
pentru că acolo se aflau toate lucrurile lor 
bune. Privind spre viitor, bătrânii văd 
degradare şi dispariţie şi, din acest motiv, 
încearcă să trăiască tot mai mult în trecut. 
Trupurile tinerilor cresc în mod constant, pe 
măsură ce muşchii lor devin mai puternici 
în fiecare zi. Trupurile bătrânilor, în parte 
datorită lipsei de exerciţiu, se deteriorează 
zilnic, pe măsură ce muşchii lor cândva 
vitali şi puternici se transformă acum în 
grăsime din cauză că nu mai sunt folosiţi. 

Pentru a reface o parte din muşchii unei 
persoane sedentare este nevoie doar de 
câteva minute pe zi, iar pentru asta este 
nevoie de energie. Energia este primordială 
în cazul acesta. Înainte de a întreprinde 
orice activitate ai nevoie de energia 
necesară acelei activităţi. De aceea este 
necesar simplul exerciţiul de supratensiune 
pentru o versiune mai tânără şi mai 
viguroasă a ta. În timp ce stau aşezat aici şi 
tastez o schiţă a ceea ce urmează să-ţi 
scriu, constat că numai ce a trecut ora 
prânzului, un moment al zilei în care se ştie 
că avem o dispoziţie mai lentă. Şi trebuie 
sa recunosc că şi eu am momentele mele 
de letargie, dar am şi resursele pentru a 

înlătura lentoarea, aşa că m-am oprit din 
scris şi încă stau aşezat; timp de câteva 
secunde mi-am încordat şi am mentinut 
tensiunea în braţe, mâini, umeri, gât, spate 
şi cap. 


Apoi am folosit metoda străveche a 
Pălmuirii preluată din Tai Chi Chuan cu 
ajutorul tehnicii Vârfuri şi Baze. Ţinând 
braţul drept întins şi la distanţă de corp, am 
pălmuit cu vârful degetelor partea de sus a 


braţului de la umăr până la încheietura | 


palmei înainte şi înapoi de cinci ori, iar apoi 


am făcut acelaşi lucru şi pe partea de jos a | 


brațului şi mâinii, această metodă este 
folosită şi în China, însă practicantii de tai 
chi folosesc metoda descrisă aici mai rar 
pentru un anumit motiv. 


Tehnica Palmuirii se foloseşte exclusiv 
pe propriul corp. Pentru a te energiza şi 
reînvigora, pur şi simplu pălmuieşte fie 
braţele şi mâinile, fie pulpele si gambele, fie 
o combinaţie între acestea. Un exemplu de 
cum ai putea să te ajuţi în cazul în care 
suferi de o indigestie ar fi să loveşti uşor cu 
vârfurile degetelor începând de la linia 
gâtului şi apoi spre ombilic aplicând lovituri 


fine de două-trei ori pe secundă. Un set} 


înseamnă să faci asta de trei ori. Această 
metodă, o modificare a combinației între 
acupunctură şi tai chi, am denumit-o 
acupresiune prin pălmuire. 


„Apoi am ridicat braţul drept şi l-am 
palmuit în acelaşi fel în care am făcut-o ŞI 

cu braţul stâng. Plin de energie reînnoită 
mă întorc la calculator şi tastez bucuros 
mai departe. În următorul modul vei învăţa 


al treilea secret al Trio-ului Dorian, denumit 
schimbul. 

SCHIMBUL, cel mai important secret 
al Trio-ului Dorian 


Am spus această poveste de multe ori 
de-a lungul anilor, pe teritoriul Statelor Unite 
şi în majoritatea țărilor din Europa. Eu cred 
că adevărata cheie pentru păstrarea 
tinereţii, poate chiar mai importantă decât 
tehnicile energetice, este cel de-al treilea 
secret al trio-ului Dorian, cu denumirea sa 
lungă: dacă viaţa îţi oferă o lămâie, nu fă 
limonada, ci un arbore de lămâi. Voi explica 
denumirea imediat, dar mai întâi o să-ți 
spun povestea; Aveam un centru de 
meditaţie şi organizam seminarii lunare în 
sectorul San Fernando Valley din Los 
Angeles. Tocmai incheiasem un segment 
despre importanta punctului de vedere 
pozitiv. Era ora prânzului şi am ieşit 
împreună cu patru participanţi. În timp ce 
ne apropiam de maşina mea, am văzut în 
acelaşi timp cu însoțitorii mei o îndoitură 
mare în aripa maşinii. Era un automobil 
nou-nouţ, achiziţionat cu doar două 
săptămâni în urmă. Cineva mi-a lovit 
maşina în timp ce era în parcare, mi-a 
distrus aripa după care a plecat. 


i Dacă ai citit oricare din cărțile mele sau 

an al participat la seminarii, ai auzit 

ceastă poveste deoarece ea se află în tot 

ceea ce am scris sau am prezentat 
vreodată. Aşa că, de ce să aduc din nou 
aminte despre lucrul acesta? Pentru că 
este foarte important. Povestea mea, este 
adevărat, arată un exemplu de cum să-ţi 
controlezi atitudinea. lar atunci când îţi 
controlezi atitudinea, îţi controlezi viata. 


Cei patru studenţi care mă însoțeau, au 
zambit şi priveau când la aripă, când la 
mine, parcă aşteptând să explodez. Dar eu 
numai ce am vorbit despre cum să vezi 
partea pozitivă a evenimentelor din viaţă 
dacă vrei să trăieşti îndelung şi liniştit, cum 
să mă fi enervat? Gândind rapid, le-am 
cerut celor patru să urce în maşină, să 
mergem la un atelier de tinichigerie pe 
care-l ştiam. E foarte aproape. “N-ai de 
gând să repari aripa chiar acum, nu-i aşa?” 
a spus unul dintre ei. 


“Nu, am răspuns eu, vreau doar să obţin 
o estimare; şi indiferent de costurile de 
reparaţie, am de gând să câştig de trei ori 
suma aceea în următoarele două luni. Voi 
preschimba sentimentul negativ pe care îl 
am de fiecare dată când văd aripa distrusă 
într-un sentiment pozitivş” 


În această frază se află baza celui de-a 
treilea secret al Trio-ului Dorian. Dă-mi voie 
să-l analizez. Preţul estimativ pentru aripă 
s-a dovedit a fi de cinci sute de dolari. 
Înainte de toate, mi-am încetat imediat 
toate gândurile negative, trecând la cele 
pozitive care însemnau să câştig de trei ori 

ainol suto SAU O mio cinel suto do dolari, 
Acum, orl de eAte orl mă ultam la aripă, în 
lag sä Injur o dungă albastră gl să ma 
qândone Ia fiinta Jonnlcă caro a lăsat urma 
do lovitură acolo, să mă enervez, m-am 
utat la aripă gi m-am gândit: Ginci sute do 
dolari, co pot să fac ca să câştig în plus 


cinci suto do dolarl?". 


Acum aripa devenise o motivatie in loc 
de un necaz. Am schimbat necazul cu o 
motivaţie. Aceasta se întâmplă folosind 
punctul de vedere pozitiv. lar acesta este al 
trelloa secret, “Iubirea”. Dar ce are de a 
face iubirea cu aceasta, te poţi întreba. Ei 
bine, hai să vedem. 


lubirea are multe definiţii. Grecii o 
numesc Agape, iubire spirituală, philos, 
iubire fraternă, eros, iubire romantică şi aşa 
mai departe, dar acestea nu sunt definiţii 
prin ele însele, ci mai mult termeni generali, 
abstractiuni. Adevărata definiţie a iubirii 
este “un punct de vedere pozitiv”. Cu cât 
este punctul de vedere mai pozitiv, cu atât 
este mai multă iubire. Şi reversul este 
adevărat, ura este un punct de vedere 
negativ, cu cât este acesta mai negativ, cu 
atât este mai mare ura. Dacă te situezi pe o 
scală de la unu la o sută, o sută fiind iubire 
pură fără nicio negativitate, atunci chiar poţi 
să vezi lămâiul într-o lămâie, chiar şi într-o 
sămânță de lămâie. Prin această iubire, 
toate lucrurile sunt văzute prin aspectele lor 
pozitive. Este adevărat că există unele 
lucruri la care este greu să vezi partea 

pozitivă dacă nu te pui într-un rol 
asemănător cu cel al lui Dumnezeu, să poţi 
vedea generaţii în viitor, astfel că noi nefiind 
dumnezei, abordăm un punct de vedere 
mai pragmatic pentru a vedea cum să 
folosim puterea punctului de vedere pozitiv 
pentru a trăi o viaţă mai fericită, mai lungă, 
fără griji, satisfăcătoare. Odată cu punctul 
tău de vedere pozitiv survine şi o atitudine 
pozitivă faţă de toate lucrurile, iar acum 
înțelegem al treilea secret al Trio-ului 
Dorian şi folosirea acestuia. Dacă ţi-aş 
spune că al treilea secret a fost schimbarea 
de atitudine şi doar atât, nu ar avea sens. 
Dar ştiind că atitudinea este consecinţa 
punctului tău de vedere care rezultă din 
sistemul tău de convingeri, atunci ne 
apropiem de adevărul acesteia. 


Dar a şti acest lucru şi cum să utilizăm 
puterea atitudinii corecte sunt două lucruri 
complet diferite. Cand permiti iubirii să intre 
în viaţa ta sub forma unui punct de vedere 
pozitiv, lucrurile se schimbă. Nu ca un 
optimism exagerat, totul fiind văzut lin şi 
roz, ci schimbând răul cu binele. Eu am 
schimbat sentimentul negativ referitor la 
aripa lovită cu sentimentul pozitiv de a găsi 
o modalitate pentru a câştiga o mie cinci 
sute de dolari. 


Oricând dau de o problemă, încep 
imediat să fiu creativ în găsirea unei soluţii. 
Dacă simt că se poate rezolva un alt 
aspect, atunci voi încerca s-o fac. Aripa 
este un exemplu; va urma întrebarea: am 

făcut cei o mie cinci sute de dolari? Este 
irelevant. Ideea era că nu m-am necăjit din 
cauza loviturii, de fiecare dată când o 
vedeam, îmi aminteam că trebuie să fac o 
mie cinci sute de dolari, Dar pentru a-ţi 
satisface curiozitatea, da, am facut, si mult 
mai mult chiar. Am decis să prezint un nou 
seminar bazat pe experienţele mele în 
voga, hipnoză, învăţăturile lui Hermes, NLP 
şi Silva. Căutam o modalitate să câştig acei 
o mie cinci sute de dolari suplimentari. Am 
lucrat la această idee şi am ajuns la 
concluzia să folosesc cele şapte principii 
fundamentale ale lui Hermes şi să le 
transform în baza unui nou seminar. Odată 
ce am avut această idee, am şi început. Am 
ținut primul seminar Supermind îndată dupa 
aceasta, iar la scurt timp îl predam peste tot 
în Statele Unite şi în Europa. Această aripă 
lovită mi-a creat o nouă carieră. Pur şi 
simplu folosind iubirea ca o resursă, un 
instrument care să mă motiveze să fac 
lucruri mai importante şi mai bune, lovitura 
a devenit un catalizator. Cândva am predat 
despre o consecinţă “a Supermind” ca şi un 
curs particular unui consilier apropiat al 
unui rege şi nu doar că am fost întâmpinat 
la palat, ci taxa mea a fost de patru zeci de 
mii de dolari. Aceasta a fost o aripă lovită 
foarte profitabilă. 


lubirea poate fi folosită în multe alte 
feluri odată ce adopti principiul punctului de 
vedere pozitiv. Unul dintre studenţii mei, 
Sam Shiner, avea o mătuşă cu o proteză 
dentară foarte proastă. De fiecare dată 

când începea o propoziţie cu S, placa de 
sus se lovea de cea de jos. Acest lucru îl 
înnebunea pe Sam. Îşi iubea mătuşa dar nu 
putea suporta sunetul şi să ştie că urmează 
acest sunet. Într-o zi a hotărât să aplice 
noua sa atitudine şi să meargă în vizită la 
mătuşa sa, iar dacă placa de sus ar fi scos 
sunete lovindu-se de cea de jos de două 
zeci de ori în timp ce el era acolo, urma să- 
şi cumpere un nou iPod. Bună, Sam! şi a 
urmat zgomotul respectiv. Ei bine, aceasta 
a fost o dată. 


Mai târziu Sam mi-a zis că nu doar 
aştepta să audă zgomotele, ci chiar dorea 
să le audă. El le-a auzit doar de zece ori în 
timpul vizitei şi, în timp ce înainte ar fi fost 
distrat de acest zgomot, de data aceasta a 


| fost dezamăgit fiindcă nu s-a ales cu un 


iPod. De fapt aştepta ceva de care altă 
dată se temea. 


lubirea este un punct de vedere pozitiv; 
punctul tău de vedere reprezintă atitudinea 
ta care este o reflectare a sistemului tău de 
convingeri. Odată ce aplici această nouă 
atitudine realizezi unul dintre principiile de 
bază ale conceptului meu fundamental, 
“Supermind”, “Este ceea ce crezi că este’. 
Şi spunând aceasta, automat ajungi la 
concluzia că toată lumea are dreptate. Dar 
acest lucru înseamnă că ei au dreptate 
doar pentru ei, nu neapărat şi pentru tine. 
Convingerile tale sunt corecte pentru tine. 
Este ceea ce crezi că este. Dar oare nu 
este mai bine să crezi în iubire şi să aio 

atitudine pozitivă, decât ura cu privirea ej 
general negativă despre viaţă? 


Cel de-al treilea mare secret al Trio-uluj 
Dorian este: schimbul. Schimbă situaţia cu 
care nu eşti mulțumit cu alta la alegerea ta. 


înainte de a înşirui tehnicile eterne 
pentru tinerețea veşnică, iată un sfat 
suplimentar, ceva ce-ţi va aduce mari 
beneficii în căutarea sentimentului 
eternității pe drumul găsirii tinereţii veşnice. 
Acestea sunt cele cinci reguli ale fericirii: 


1. Daca-ti place un lucru, bucură-te de 
acesta. 

. Dacă nu-ţi place un lucru, evită-l. 

. Dacă nu-l poţi evita, schimba-l. 

. Dacă nu-l poţi evita sau schimba; 

. Accepta-l 


OPUN 


ÎI accepti schimbând singurul lucru pe 
care îl controlezi, pe tine însuţi. Poţi cu 
uşurinţă vedea cum aceasta se potriveşte 
cu tehnica noastră referitoare la schimbare. 
Un exemplu al motivului fericirii este Sam 
Shiner şi mătuşa sa cu proteza zgo- 
motoasă. El nu o putea evita, o iubea şi 
voia s-o viziteze ocazional: a încercat să 
schimbe această situaţie oferindu-se să-i 
cumpere o nouă proteză dentară dar ea a 
refuzat spunând că era obişnuită cu cea pe 
care o are, şi astfel a acceptat această 
situaţie schimbând singurul lucru pe care-l 
putea controla, atitudinea sa. El a făcut 
aceasta prin metoda schimbului. 

lată din nou cele trei secrete ale Trio-ului 
Dorian pentru o viaţă tânără, lungă, 
roditoare şi energică: 


1. Mai întâi ai aflat despre Supra- 
tensiune pentru a obţine energie supli- 
mentara, incordandu-ti fizic muşchii de la 
picioare şi până la cap. 

2. Apoi ai aflat cum să îţi energizezi 
Vârfurile şi Bazele. 

3. lar ultimul a fost secretul Schimbului. 
Adevăratul control al atitudinii tale prin 
înțelegerea felului în care să foloseşti 
iubirea ca resursă în viaţa ta. 


eee 


Despre mine 

Am 87 de ani. Nu iau niciun fel de 
vitamine, nu am luat niciodata, mananc tot 
ce imi place, dar cu moderatie, fac foarte 
puţine exerciţii fizice, folosesc doar săpun 
pentru păr, şi nu îmi amintesc când a fost 
ultima dată când am fost bolnav. Ce să fie 
oare? Am studiat filosofia eternă şi cred că 
răspunsul stă în atitudine. Atitudinea te 
poate menţine tânăr şi energic, mai mult 
sau mai degrabă decât toate produsele 
tonifiante şi preparatele de întinerire de pe 
planetă. 


Mult noroc în aplicarea noii atitudini şi a 
noilor tehnici. Fie ca acestea să te menţină 
în bună formă o sută de ani. Îţi mulţumesc, 
mă numesc Burt Goldman, îţi doresc o 
viata bună! 

